

 REPUBLIKA HRVATSKA

 ZADARSKA ŽUPANIJA

 OPĆINA STARIGRAD

 **Općinski načelnik**

KLASA: 024-04/24-01/01

URBROJ: 2198-9-2-24-1

Starigrad Paklenica, 13. ožujka 2024. godine

 Na temelju članka 35. b Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) te članka 48. Statuta Općine Starigrad (“Službeni glasnik Zadarske županije br. 3/18, 8/18, 3/20, 3/21 i 20/23) Općinski načelnik Općine Starigrad podnosi

**Polugodišnje izvješće o**

**radu načelnika Općine Starigrad**

**za razdoblje 01.07. – 31.12.2023. godine**

Sukladno zakonskim obvezama, utvrđenim i Statutom Općine Starigrad, Općinski načelnik obvezan je dva puta godišnje podnijeti Općinskom vijeću polugodišnje izvješće o svom radu.

U izvještajnom razdoblju općinski načelnik Općine Starigrad, u okviru svog djelokruga, obavljao je izvršne poslove iz samoupravnog djelokruga općine koji su mu povjereni zakonom, utvrđivao je prijedloge općih akata koje donosi Općinsko vijeće, davao mišljenje o prijedlozima odluka i drugih akata, izvršavao i osiguravao izvršavanje općih akata općinskog vijeća, prostornih i urbanističkih planova te drugih akata Općinskog vijeća, upravljao nekretninama i pokretninama u vlasništvu Općine kao i prihodima i rashodima Općine, utvrdio prijedlog godišnjeg proračuna Općine, usmjeravao djelovanje Jedinstvenog upravnog odjela Općine u obavljanju poslova iz samoupravnog djelokruga Općine, nadzirao njihov rad, te obavljao i druge poslove u skladu sa zakonom, statutom Općine i aktima Vijeća do prestanka mandata.

U navedenom razdoblju održane su 4 sjednice Općinskog vijeća na kojima su donesene slijedeće odluke: Odluka o usvajanju polugodišnjeg izvješća o radu načelnika Općine Starigrad za razdoblje 01.01.-30.06.2023., Odluka o donošenju Procjene ugroženosti od požara i tehnoloških eksplozija – revizija 2023 i Plana zaštite od požara, Odluka o projektu proširenja mjesnog groblja i izgradnji mrtvačnice u Selinama – II faza., Odluka o prihvaćanju zahtjeva za mirno rješavanje spora, Polugodišnji izvještaj o izvršenju proračuna Općine Starigrad za razdoblje od 01.01. – 30.06.2023. godine, Suglasnost na Godisnje izvjesce o ostvarivanju plan i program rada Dječjeg vrtića Osmjeh za ped.god. 2022-.23., Suglasnost na godišnji plan i program rada Dječjeg vrtića Osmjeh za ped.god. 2023-24., Suglasnost na izvješće o izvrsenju financijskog plana Dječjeg vrtića Osmjeh za raz. -01.01.-30.06.2023., Odluka o usvajanju Izvješća o provedbi plana upravljanja imovinom za 2022. godinu, Pravilnik o provedbi postupaka jednostavne nabave, Odluka o sufinanciranju prijevoza vode, Odluka o koeficijentima za obračun plaće službenika i namještenika u Jedinstvenom upravnom odjelu Općine Starigrad, Odluka o visini naknade za korištenje mjesta za pohranu urni na mjesnom groblju u Selinama, III. izmjene i dopune Proračuna Općine Starigrad za 2023. godinu, I. izmjene i dopune Programa javnih potreba u kulturi u 2023., I. izmjene Programa socijalne skrbi Općine Starigrad za 2023., I. izmjene i dopune Programa održavanja komunalne infrastrukture na području Općine Starigrad za 2023., I. izmjene Programa korištenja naknade za zadržavanje nezakonito izgrađenih zgrada u prostoru za 2023., II. izmjene i dopune Programa građenja komunalne infrastrukture na području Općine Starigrad za 2023., II. izmjene i dopune Programa javnih potreba u sportu u 2023., II. Izmjene i dopune Programa javnih potreba u školstvu, predškolskom dogoju i naobrazbi Općine Starigrad u 2023., I. izmjene Odluke o raspodjeli rezultata i načinu korištenja viška prihoda iz 2022. godine, Proračun Općine Starigrad za 2024. g. sa projekcijma za 2025. i 2026. Godinu, Odluka o izvršavanju Proračuna Općine Starigrad za 2024., Program održavanja komunalne infrastrukture na području Općine Starigrad za 2024., Program građenja komunalne infrastrukture na području Općine Starigrad za 2024., Program javnih potreba u kulturi za 2024. Godinu, Program javnih potreba u sportu za 2024. Godinu, Program socijalne skrbi Općine Starigrad za 2024. Godinu, Program javnih potreba u školstvu, predškolskom odgoju i naobrazbi Općine Starigrad za 2024. Godinu, Program korištenja naknade za zadržavanje nezakonito izgrađenih zgrada u prostoru za 2024., Odluka o porezima Općine Starigrad, Odluka o visini poreznih stopa godišnjeg poreza na dohodak na području Općine Starigrad, Suglasnost na Financijski plan DV Osmjeh za 2024., Suglasnost na II. Rebalans Financijskog plana DV Osmjeh za 2023. godinu, Prethodna suglasnos na prijedlog koeficijenata za djelatnike DV Osmjeh, Prethodna suglasnos na II. izmjene Pravilnika o radu DV Osmjeh, Statutarna odluka o dopuni Statuta, Odluka o redu na pomorskom dobru, Odluka o privremenoj zabrani izvođenja radova tijekom turističke sezone za 2024., Odluka o raspoređivanju sredstava za godišnje financiranje političkih aktivnosti u 2024. godini, Odluka o imenovanju članova općinskog povjerenstva za procjenu šteta od elementarnih nepogoda, Odluka o prihvaćanju ostavke člana Uprave/direktora trgovačkog društva Argyruntum d.o.o., Odluka o imenovanju člana uprave trgovačkog društva Argyruntum d.o.o, Analiza stanja sustava Civilne zaštite na području Općine Starigrad za 2023. godinu, Godišnji plan razvoja sustava civilne zaštite na području Općine Starigrad za 2024. godinu, Smjernice za organizaciju i razvoj sustava civilne zaštite na području Općine Starigrad za razdoblje od 2024. do 2027. godine i Odluka o donošenju Plana djelovanja u području prirodnih nepogoda Općine Starigrad za 2024. godinu.

Važniji akti načelnika doneseni u izvještajnom razdoblju su: II. izmjene i dopune Plana nabave za 2023. godinu, IV. izmjene i dopune Pravilnika o unutarnjem redu Jedinstvenog upravnog odjela općine Starigrad, Odluka o produženju radnog vremena ugostiteljskih objekata.

U proteklom razdoblju od značajnijih projekata i aktivnosti možemo istaknuti:

* Dovršetak sanacije i uređenja zgrade Društvenog doma Starigrad Paklenica
* Uređenje Središnjeg obalnog pojasa naselja Starigrad Paklenica
* Uređenje i opremanje prostora za jaslice u Dječjem vrtiću Osmjeh
* Radovi na uređenju zgrade bivšeg matičnog ureda – Interpretacijski centar mora
* Radovi na proširenju mjesnog groblja u Selinama i izgradnji mrtvačnice
* Održavanje javnih površina, javne rasvjete, plaža i nerazvrstanih cesta

Nastavljeno je sufinanciranje rada dječjeg vrtića Osmjeh, kao i DVD Starigrad Paklenica. Isto tako nastavili smo s sufinanciranjem OŠ Starigrad, stipendiranjem studenata, sufinanciranjem učeničkih pokaza, te odobravanjem jednokratnih novčanih pomoći stanovništvu i naknada za novorođenu djecu, te ove godine po prvi puta i sa isplatom božićnica za umirovljenike. Sukladno Pravilniku o financiranju javnih potreba Općine Starigrad objavljen je javni natječaji za predlaganje programa/projekata/manifestacija udruga u okviru javnih potreba u 2023. godini.

U izvještajnom razdoblju provedena su dva postupka javne nabave: Sanacija i asfaltiranje nerazvrstanih cesta i Uređenje Središnjeg obalnog pojasa naselja Starigrad Paklenica – 2. podfaza i dva postupka jednostavne nabave: Obavljanje stručnog nadzora nad radovima proširenja mjesnog groblja u Selinama i Usluga izrade analize modela raspolaganja ugostiteljsko-turističkom zonom Pod Bucića Podi.

Prijavama na javne pozive Općina Starigrad je nominirala i ostvarila kapitalne pomoći iz Državnog proračuna u 2023. godini i to 250.000,00 EUR od Ministarstva mora, prometa i infrastrukture za projekt uređenje Središnjeg obalnog pojasa naselja Starigrad Paklenica – 2. podfaza, te 50.000,00 EUR od Ministarstva regionalnog razvoja i fondova Europske unije i 35.600,00 EUR od Ministarstva prostornog uređenja, graditeljstva i državne imovine za projekt Sanacija i asfaltiranje nerazvrstanih cesta.

Što se tiče realizacije proračuna, u razdoblju od 01.01.-31.12.2023., Općina Starigrad je ostvarila rezultate na razini očekivanja. U Proračun Općine Starigrad uključeni su vlastiti i namjenski prihodi i primici proračunskog korisnika Dječji vrtić „Osmjeh“ koji se uplaćuju na njihove žiro račune, te rashodi i izdaci proračunskih korisnika koje financiraju iz tih prihoda. Sukladno Uputama Ministarstva financija obvezno je planiranje navedenih prihoda i rashoda proračunskog korisnika u proračunu Općine, te moraju biti uključeni u polugodišnji i godišnji izvještaj o izvršenju proračuna.

Ukupni prihodi i primici u razdoblju od 01. siječnja do 31. prosinca 2023. godine ostvareni su u iznosu od 2.591.456,28 EUR. Prihodi poslovanja ostvareni su u iznosu od 2.496.674,86 EUR, a prihodi od prodaje nefinancijske imovine u iznosu od 94.781,42 EUR. Ukupni rashodi i izdaci u izvještajnom razdoblju ostvareni su u iznosu od 2.487.494,10 EUR i od toga se na rashode poslovanja odnosi 1.549.435,25 EUR, a na rashode za nabavu nefinancijske imovine 103.962,18 EUR. Rashodi i izdaci proračunskog korisnika DV Osmjeh ostvareni su u iznosu od 160.519,27 EUR, od toga su rashodi i izdaci koji su financirani sredstvima Općine Starigrad 133.155,54 EUR, te rashodi financirani vlastitim sredstvima iznose 27.363,73 EUR. Općina Starigrad je u 2023. godini ostvarila 2.561.986,41 EUR ukupnih prihoda i primitaka, te 2.460.130,37 EUR ukupnih rashoda i izdataka što dovodi do ostvarenog financijskog rezultata viška prihoda i primitaka u iznosu od 101.856,04 EUR. S obzirom na preneseni višak iz prethodnih godina u iznosu od 1.118.189,82 EUR, raspoloživ višak prihoda za 2024. godinu iznosi 1.220.045,86 EUR. Proračunski korisnik Dječji vrtić „Osmjeh“ u 2023. godini ostvario je 29.469,87 EUR vlastitih prihoda i primitaka, te 27.363,73 EUR rashoda i izdataka financiranih vlastitim prihodima i primicima što dovodi do ostvarenog financijskog rezultata viška prihoda i primitaka u iznosu od 2.106,14 EUR. S obzirom na preneseni višak iz prethodnih godina u iznosu od 3.605,22 EUR, raspoloživ višak prihoda za 2024. godinu iznosi 5.711,36 EUR.

 OPĆINSKI NAČELNIK

 Marin Čavić